**Сауле Бурлибаева**

 **РК ПІБ МО «Қарлығаш»балабақшасының» тәрбиешісі**

 **Нұр-Сұлтан қаласы**

 **«Алтын балық»**

 **мерекесіне арналған ертеңгілік сценарийі**

**Жүргізуші:**

**-**Қош келдіңіздер! Аяулы әжелер, аналар, қызғалдақ қыздар, қадірлі тәрбиешілер!
Көңілдеріңізге көктем шуағындай сезім мен нұр құйып сегізінші наурыз Халықаралық әйелдер мерекесі де келіп жетті. Осындай көркем мерекенің қай кезде де орны бөлек. Олай болатыны аналарға ыстық сезім, алғыс пен құрмет ешқашан сөнген емес. Бүгінгі «Алтын балық» атты ертеңгілігіміз сіздерге арналады.

(Әуенмен муз.залға балалар кіреді)

 **Кіру: Әуен арқылы.**

1 бала: Өр десек те сіздерді — лайықсыздар.

2 бала: Төр десек те сіздерді — лайықсыздар.

3 бала: Ер десек те сіздерді — лайықсыздар.

4 бала: Зор десек те сіздерді — лайықсыздар

5 бала: Анасыздар, кең байтақ даласыздар.

6 бала: Жаны жайсаң жеңімпаз данасыздар

7 бала: Сіздер — Күнсіз, аспанда жарқыраған

8 бала: Сіздер — өзен, тау суы сарқыраған

9 бала: Сіздер — ана, сіздер — жар, сіздер — қыздар,

10 бала: Сіздер — жаңбыр, ақ нөсер сарқыраған.

11 бала: Біз сіздерсіз тіршілік ете алмаймыз.

12 бала: Дегенге де сіздерсіз жете алмаймыз.

13 бала: Айнала ұшып сіздерді көбелек боп,

14 бала: Өртеніп қастарыңнан кете алмаймыз.

15 бала: Анналарды сүйеміз, сөзін ойға түйеміз,

16 бала: Әжені де ардақтап, әдеппен бас иеміз.

(әр баланың қолында жүрек болады, кірген балалар қатармен тұрады.)

**Марьям:**     Құрметтейік балалар аналарды
                      Бізді өмірге әкелген даналарды
                      Себебі ана деген асыл жан ғой
                      Ойлауменен істелік әр қадамды.
**Камила:**       Анам болса қасымда ,

 Басқа бақыт не керек.

 Аналардың жүрегі,

 Мейірімді ғой керемет.

Балалар қолдарындағы жүрекшелерін аналарына сыйлап орындарына тұрады.
Балалар, мен сендерге жұмбақ жасырайын, жауабын таба аласындар ма?

**Жүргізуші:** Қар мұз еріп, су көбейіп,

 Сай салаға толады.

 Бүршік жарып, жарық ашып,

 Гүл бәйшешек басады.

 Айтындаршы балалар,

 Бұл қай мезгілде болады?
- Дұрыс айтасындар балалар, бұл көктем мезгілі.

(ортаға гүл шоқтарымен Көктем кіреді)

 **Ару көктем:**
 Мен көңілді көктеммін,
 Былтыр келіп кеткенмін.
 Көзін ашып бұлақтың,
 Түбіне тал екенмін.
 Гүл боп қырда егілем,
 Дән боп жерге себілем.
 Жаңбыр болып жауам да,
 Нұр боп көктен төгілем.
**Жүргізуші:**

Амансың ба, Ару көктем? Ұлан – байтақ жерімізге қош келдіңіз.

**Көктем:**

Мынау менің құшағым толы қыр гүлі, гүлдей жайнаған аналарға сыйлағым келіп отыр. Осы гүлдей, құлпыра беріңдер, аяулы аналар, әжелер, мерекелеріңіз құтты болсын!
**Жүргізуші:**

Ару көктем, бізбен бірге мерекені тамашалауға шақырамыз.

**«Көктем» әні**

**Көктем:**

-Рахмет балалар, енді мен сендермен ойын ойнағым келеді.Желмен қыр гүлдері шашылып қалды. Енді маған гүлдерді түстерімен топтастырып жинап беріңдер.

**Көктем:**

-Ал, енді көбелек болып гүлдерге қону керек. (әнде қандай түсті гүл айтылады, сол гүлге қонады.).

**Ойын: «Гүлдер мен көбелектер»**

**Көктем:**

**-**Рахмет балалар, енді мен кетейін. Кен байтақ даламызды көктем гүлдеріменен жайқалтайын.

**Жүргізуші:**

-Рахмет Ару көктем , хош сау болыңыз!

 *(Ертегі әуені)*

 *Слайдта ертегі көрінісі*

Ортаға бір-бірімен ренжіскен ата мен әже шығады.

**Әже:**

- Сенің табыс әкелетін күнің бола ма?

**Ата:**

**-** Маған ұрыспашы бүгін мереке ғой!

**Әже:**

 -Менің мейрамым осылай өтеді.(Кір жуғышты көрсетеді).

 -Көп сөзді қой да, балық аулап әкел, үйде тамақ жоқ.

**Ата:**

 -Айтқаның болсын!

**Жүргізуші:**

 **-** «Шал көлге барып ауды лақтырады, екінші рет лақтырғанда ауға балық түспейді, үшінші рет лақтырғанда ауға Алтын балық түседі».

**Ата:**

-О, Алтын балық? (ата шалқасынан таңғалып құлайды).

**Алтын балық:**

 - Ата, мені жіберші мен сенің бар тілегіңді орындаймын.

**Ата:**

 - Жарайды, сен өте әдемі балық екенсін мен сені жіберемін.

 *(Әженің қасына басын салбыратып келеді).*

**Әже:**

- Не болды, тағы түк жоқ па?

**Ата:**

 - Ия! Бір балық ұстадым, біз сияқты сөйлеп жіберуін сұрады.

**Әже:**

**-** Сен не дедің?

**Ата:**

 - Ешнәрсе керек емес дедім де, жібердім!

**Әже**:

- Ақымақ, бар да балығына айт, менің бүгін мейрамым, алдыма келсін.

**Ата:**

 - Жарайды, айтқаның болсын!

 *(Көлге барып балықты шақырады*).

**Ата:**

 - Алтын балық!

**Алтын балық:**

-Не болды, ата?

**Ата:**

 -Алтын балық , маған көмектес! Кемпір сені шақырып жатыр.

**Алтын балық:**

**-** Жақсы, мен саған көмектесемін.

 **Алтын балық:**

 -Амансың ба, әжей, мен саған көмектесуге келдім, сенің бар тілегіңді орындаймын.

 (әже орнынан тұрып , экранға қарайды).

**Әже:**

-Бүгін менің мерекемде көп қонақтар болсын!

**Алтын балық:**

 -Тілегің орындалады! 1,2,3 (қонақтар шапалақтайды).

**Әже:**

**-** Рахмет! Ендігі тілегім бүгін барлығы әжелерді құттықтасын!

 **Жүргізуші:**

 **-**Құрметті әжелерСіздердің сүйкімді немерелеріңіздің орындауында ән шашу.

(қыздар орындарынан тұрып бір қатарға тұрады).

 **Айшабибі:** Әжем менің ақ әжем,
 Ешкімде де жоқ әжем.
 Ертегі айтып береді,
 Маған да сол керегі.

**Айару:** Әжемді жақсы көремін,
 Өлең айтып беремін.
 Үлкен болып өскенде,
 Бәрін алып беремін.

**Нэйли:** Өзің мені өсірген,

 Айналайын ақ әжем.

 Шай қайнатып берейін,

 Балдай тәтті бал әжем.

**«Мен әжемді жақсы көремін» әні.**

**Жұргізуші:**

**-** Құрметті асыл әжелер мен сіздерді ортаға шақырамын.

**-**Асыл әжелер сіздер құрақ құрап, тоқыма тоқығанды ұнатасыздар. Тоқыма тоқып отырғанда орам жіптің тарқатылып шашылып қалуы әбден мүмкін. Сол кезде немерелеріңіздің көмегі әбден керек .

**«Жіп орау» ойыны**

**Ойынның шарты:** Ұлдар әжелердің шашылып қалған орам жіптерді жинап беру- лері керек.

 **Ата:**

 -Әже, қалай құттықтағандарын көрдің бе?

**Әже**:

- Рахмет! Ендігі тілегім дәмді тамақ пісірілсін!

**Жүргізуші:**

-Анасының жанында жүріп дәмді ас әзірлеуді үйреген қыздарымыздың биін тамшалаңыздар.

**«Аспазшылар» биі.**

 (қыздардың биі)

**Әже:**

 -Рахмет! Ендігі тілегім менің көңіл күйімді көтерсін!

**Жүргізуші:**

-Қыздар Асыл әжелерін құттықтап, көңіл-күйлерін көтерді. Ал енді ұлдарымыз Аналарына өздерінің жылы лебіздерін білдіреді.

 **Нұралы:** Балдай тәтті баламыз,

 Ақылдымыз данамыз.

 Сіздер үшін аналар,

 Шырқап әнге саламыз.

 **Акежан:** Жер бетінің ,ұмыры,

 Күн нұрымен арайлы.

 Біздің үйдің жылуы,

 Анамыздан тарайды.

**«Бізге күліп қарайды» әні.**

(Ұлдар әні)

**Әже:**

-Міне аналарды қалай құттықтағаның көрдің бе?

**Ата:**

 -Мен де сені құттықтағым келіп тұр.

 (ата әжеге гүл шоғын сыйлайды).

 (ұлдар қыздарға гүл шоқтарын береді)

**Альмансұр:** Біз доспыз гүлдермен,

 Текке оны жұлмаймыз.

 Той күні бір-бірден,

 Қыздарға сыйлаймыз.

**Әмір:** Біз қыздарды сыйлаймыз,

 Шаштарынан тартпаймыз.

 Мерекемен құттықтап,

 Қыздарменен ойнаймыз.

**Ұлдар биі. «Джентелмен»**

**Жүргізуші:** Керемет! Өнерлі ұлдарымыздың биі аналар сіздерге ұнады деп ойлаймын. Осы балаларды тәрбиелеп өнеге болып жүрген әкелерді ортаға шақырғым келеді.

**«Шаш өру» ойыны**

 (әкелермен ойын)

**Алтын балық:**

 **-** Әжей! Мен сенің бар тілегіңді орындадым ғой. Енді мен теңізіме кетуім керек. Сау болыңдар!

**Әже:**

- Көп рахмет «Алтын балық»! Сау бол!

**Жүргізуші:** Ана құдірет - тіршіліктің тірегі.

 Ана - өмірдің жұдырықтай жүрегі

 Ана – бақыт, ана деген ақ арман.

 Ана бізге бақыт үшін жаралған.

**Ана мен қыздар биі: «Гүлдер мен көбелек»**

Естелік суретке түсу.